ΓΡΑΠΤΗ ΕΡΩΤΗΣΗ E-0620/01

υποβολή: Nelly Maes (Verts/ALE) προς την Επιτροπή

(1 Μαρτίου 2001)

Θέμα: Αναγνώριση των περιφερειακών και μειονοτικών γλωσσών

Σε μια παλαιότερη ερώτηση (E-3702/00(1)) σχετικά με τη γλωσσική ποικιλομορφία της Ευρωπαϊκής Ένωσης, η Επίτροπος κ. Reding απάντησε ότι ο σεβασμός της γλωσσικής και πολιτισμικής ποικιλομορφίας είναι μια από τις θεμελιώδεις αρχές της Ένωσης.

Ακόμη, η κ. Επίτροπος ανήγγειλε ότι θα εξέταζε με ποιόν τρόπο θα μπορούσαν οι περιφερειακές και μειονοτικές γλώσσες να προστατευθούν και να ενθαρρυνθούν μέσα από ένα ειδικό πρόγραμμα δράσης.

1. Πότε ακριβώς θα ολοκληρωθεί αυτή η έρευνα και πότε θα μπορέσει να ξεκινήσει ένα πρόγραμμα δράσης;

2. Είναι διατεθειμένη η Επιτροπή να συγκεκριμενοποιήσει το μάλλον ασαφή όρο σεβασμός των μειονοτήτων που περιέχεται στα κριτήρια της Κοπεγχάγης ώστε έτσι να μπορέσει να γίνει πραγματικότητα ο σεβασμός και η προστασία των μειονοτικών γλωσσών;

3. Πώς μπορεί η Επιτροπή να παίξει ρυθμιστικό ρόλο έναντι τωνποψηφίων προς ένταξη χωρών σε περίπτωση που ο νόμος περί γλωσσών που κάποια από αυτές έχει χρησιμεύει απλώς ως επί πλέον επιχείρημα για την ένταξη στην ΕΕ χωρίς να αποσκοπεί επ' ουδενί στο να προσφέρει πράγματι μια πρόσθετη εγγύηση σεβασμού της εκεί μειονότητας;

(1) ΕΕ C 174 E της 19.6.2001, σελ. 119.

Απάντηση της κ. Reding εξ ονόματος της Επιτροπής

(15 Μαΐου 2001)

1. Στο πλαίσιο του Ευρωπαϊκού έτους των γλωσσών διοργανώνονται καθ'όλη τη διάρκεια του 2001 πολυάριθμες εκδηλώσεις και συζητήσεις για κάθε πτυχή της ευρωπαϊκής γλωσσικής πολυμορφίας, ιδίως για τις περιφερειακές και μειονοτικές γλώσσες. Η Επιτροπή προτίθεται να αντλήσει διδάγματα απ'όλες αυτές τις πρωτοβουλίες και προβληματισμούς και να καταλήξει σε συμπεράσματα ήδη από το επόμενο έτος.

2. Ο σεβασμός και η προστασία των μειονοτήτων είναι μεταξύ των κριτηρίων ένταξης που καθόρισε το Ευρωπαϊκό Συμβούλιο της Κοπεγχάγης το 1993. Αξιολογώντας τις προόδους τωνποψήφιων χωρών σε σχέση με αυτό το κριτήριο, η Επιτροπή αποδίδει ιδιαίτερη σημασία στο σεβασμό και την εφαρμογή των αρχών που έθεσε η συνθήκη-πλαίσιο του Συμβουλίου της Ευρώπης για την προστασία των εθνικών μειονοτήτων. Στις εν λόγω αρχές περιλαμβάνονται και εκείνες που αφορούν τη χρήση των μειονοτικών γλωσσών.

3. Από το 1997 η Επιτροπή αξιολογεί τακτικά τις προόδους τωνποψήφιων χωρών ως προς τη συμμόρφωση με τα κριτήρια της Κοπεγχάγης, πρώτα με τις γνώμες που διετύπωσε το 1997, έπειτα με τις τακτικές εκθέσεις που εξέδωσε το φθινόπωρο του 1998, του 1999 και του 2000, αντιστοίχως.

Με κάθεποψήφια χώρα η Κοινότητα έχει συνάψει εταιρική σχέση για την προσχώρηση, προκειμένου να βοηθήσει τις χώρες αυτές να αντιμετωπίσουν τις ιδιαίτερες αδυναμίες και ελλείψεις τους που καταγράφονται στις τακτικές εκθέσεις. Οι εταιρικές σχέσεις για την προσχώρηση θέτουν βραχυπρόθεσμες και μεσοπρόθεσμες προτεραιότητες για κάθε χώρα όσον αφορά τη συμμόρφωση με τα κριτήρια ένταξης. Επίσης αναφέρουν τη χρηματοδοτική ενίσχυση που μπορεί να διαθέσει η Κοινότητα προςποστήριξη αυτών των προτεραιοτήτων, καθώς και τους όρους χορήγησης της εν λόγω ενίσχυσης. Οι εταιρικές σχέσεις προσαρμόζονται τακτικά στις τρέχουσες εξελίξεις.

Η τακτική αξιολόγηση της προόδου τωνποψήφιων χωρών ως προς τη συμμόρφωση με τα πολιτικά κριτήρια της Κοπεγχάγης, μαζί με τις εταιρικές σχέσεις για την προσχώρηση, οδήγησε σε θετικές εξελίξεις σε όλες τιςποψήφιες χώρες, μεταξύ άλλων όσον αφορά το σεβασμό των μειονοτικών δικαιωμάτων και την προστασία των μειονοτήτων, περιλαμβανομένης της χρήσης των μειονοτικών γλωσσών. Η Επιτροπή συνεχίζει το έργο της προς αυτήν την κατεύθυνση.